CELEX: 62021TN0613
Language: da
Date: 2021-10-19 00:00:00
Title: Sag T-613/21: Sag anlagt den 19. oktober 2021 — XH mod Kommissionen

24.1.2022   
            
            
               DA
            
            
               Den Europæiske Unions Tidende
            
            
               C 37/34
            
         
      Sag anlagt den 19. oktober 2021 — XH mod Kommissionen
      (Sag T-613/21)
      (2022/C 37/47)
      Processprog: engelsk
      
         Parter
      
      
         Sagsøger: XH (ved advokat E. Auleytner)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Afgørelse af 4. december 2020 om afslag på sagsøgerens ansøgning om bistand og ansættelsesmyndighedens afgørelse som svar på den af sagsøgeren indgivne klage annulleres.
               
            
                  —
               
               
                  Afgørelse af 26. maj 2021 om iværksættelse af invaliditetsproceduren og ansættelsesmyndighedens afgørelse som svar på den af sagsøgeren indgivne klage annulleres.
               
            
                  —
               
               
                  Sagsøgte tilpligtes at betale sagsøgeren erstatning.
               
            
                  —
               
               
                  Sagsøgte tilpligtes at betale samtlige sagsomkostninger.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fire anbringender.
      
                  1.
               
               
                  Første anbringende om en retlig fejl og om ulovlighed med hensyn til proceduren: tilsidesættelse af vedtægtens artikel 12a og 24 i lyset af artikel 7 i Den Europæiske Unions charter om grundlæggende rettigheder, navnlig tilsidesættelse af omsorgspligten og princippet om god forvaltning i chartrets artikel 41.
               
            
                  2.
               
               
                  Andet anbringende om tilsidesættelse af vedtægtens artikel 12a, 24 og 59-60 som følge af fastsættelsen af klart uopnåelige mål, som indebar, at sagsøgeren måtte arbejde under en sygeorlovsperiode med fuld uarbejdsdygtighed.
               
            
                  3.
               
               
                  Tredje anbringende om tilsidesættelse af vedtægtens artikel 59 i lyset af artikel vedtægtens 12a og 24 — iværksættelse af invaliditetsproceduren, uden at sygeorlovsperioden på tidspunktet for iværksættelsen af proceduren havde opnået det krævede omfang.
               
            
                  4.
               
               
                  Fjerde anbringende om tilsidesættelse af artikel 7 og 8 i chartret om grundlæggende rettigheder.